DA-burgemeester rand glo vrou aan | Maroela Media
DA-burgemeester rand glo vrou aan
Charles Standers, die burgemeester van George, het 24 uur om redes te verskaf waarom hy nie uit die DA geskors moet word nie nadat sy vrou 'n aanrandingsklag teen hom aanhangig gemaak het.
Volgens mediaberigte het Standers se vrou 'n aanklag van huishoudelike geweld by die Conville-polisiestasie teen hom aanhangig gemaak nadat die egpaar na bewering oor motorsleutels rusie gemaak het.
Jaco Londt, die DA se kiesafdelingshoof in die Suid-Kaap, het aan Maroela Media gesê Standers moet Donderdag deur die loop van die dag sy redes verskaf waarom hy nie voorlopig uit die party geskors moet word nie, hangende 'n dissiplinêre verhoor.
"Standers is ook geregtig om vir tussen 24 en 48 uur uitstel te vra om sy reaksie in te dien. Sodra sy reaksie ontvang is, sal die DA se federale bestuur dit deurgaan voordat die party verder kommentaar sal lewer op die volgende stappe," het hy gesê.
Intussen het Yonela Diko, provinsiale woordvoerder van die ANC, gesê die party eis dat Standers onmiddellik uit sy pos verwyder word ná die "brutale aanranding van sy vrou".
"Geen man het die reg om sy hand om watter rede ook al teen 'n vrou te lig nie," het Diko gesê. "Geen beskaafde organisasie sal enigsins geweld teen vroue duld nie. Dit is elkeen se plig om 'n kultuur te handhaaf waarin geweld geensins geduld en vroue en kinders glad nie aan intimidasie en vrees onderwerp word nie."
Benoni-vliegongeluk: 'God se genade dat nie meer dood is nie'
Man erg beseer toe boom op hom val
Audi Alteram Partem. Hy moet dalk ook aan egskeiding dink
Nou wat is die verskil tussen 'n DA lid wat sy vrou aanrand en 'n ANC lid wat 'n vrou seksueel aanrand? Die DAlid is onmiddelik skuldig en moet geskors word maar die ANC lid is onskuldig! Dubbele standaarde? Wonder maar net
Was die rusie oor motorsleutels van die lekker luukse duur motor wat een van die lekker byvoordele van die burgermeesterspos is???